2021 आईसीसी पुरुष टी20 विश्व कप
कुल 45 मैचों के साथ टी20 वर्ल्ड कप में दो राउंड होंगे। राउंड 1 में आठ टीमें (बांग्लादेश, श्रीलंका, आयरलैंड, नीदरलैंड, स्कॉटलैंड, नामीबिया, ओमान और पापुआ न्यू गिनी) हैं, जिसमें से शीर्ष चार टीमें सुपर 12 में खेलेगी। 24 अक्टूबर 2021 से शुरू होने वाले सुपर 12 में राउंड 1 की चार टीमें और शीर्ष आठ रैंकिंग वाली टी20आई टीमों के बीच 30 मैच खेलें जायेंगे। इन टीमों को छह-छह के दो समूहों में बांटा जाएगा। इसके बाद दो सेमीफाइनल और फिर फाइनल होगा। 16 जुलाई 2021 को, आईसीसी ने टूर्नामेंट के लिए समूहों की पुष्टि की, जो 20 मार्च 2021 तक टीमों की रैंकिंग पर तय किए गए थे। 17 अगस्त 2021 को, आईसीसी ने फर्स्ट राउंड और सुपर 12 के लिए कार्यक्रम की पुष्टि की।
2021 जर्मनी चतुष्कोणीय श्रृंखला
2021 जर्मनी चतुष्कोणीय शृंखला एक ट्वेंटी 20 अंतर्राष्ट्रीय (टी20आई) क्रिकेट टूर्नामेंट है जो 13 से 16 मई 2021 के बीच जर्मनी में होने वाला है। प्रतिभागी टीमें मेजबान जर्मनी, फ्रांस, नॉर्वे और स्पेन हैं। मैच जर्मन क्रिकेट फेडरेशन के नए राष्ट्रीय प्रदर्शन केंद्र क्रेफ़ेल्ड शहर में खेले जाएंगे। अप्रैल 2018 में, अंतरराष्ट्रीय क्रिकेट परिषद (आईसीसी) ने 1 जनवरी 2019 से सदस्य पक्षों के बीच खेले गए ट्वेंटी 20 मैचों को पूर्ण अंतर्राष्ट्रीय दर्जा दिया। जर्मनी में खेले जाने वाले ये पहले आधिकारिक टी20आई मैच होंगे। यह टूर्नामेंट 2021 टी20 विश्व कप यूरोपीय क्वालीफायर स्पर्धाओं में भाग लेने वाली सभी टीमों के लिए तैयारी प्रदान करेगा, जर्मनी जून में ग्रुप बी में खेलने के लिए फिनलैंड की यात्रा करेगा, इसके बाद जुलाई में स्पेन ग्रुप ए की मेजबानी (जिसमें फ्रांस और नॉर्वे भी शामिल है) करेगा।